Vizualizacija znanja
<s>Vizualizacija znanja predstavlja korištenje vizualnih prezentacija da bi se što kvalitetnije i jednostavnije razmijenilo znanje između bar dvije osobe.</s><s>Primjere takvog prijenosa znanja nalazimo svagdje; to su vizualne skice, dijagrami, slike, znakovi, interaktivne vizualizacije, karte.</s><s>Vizualizacija znanja integrira metode iz različitih područja kao što su vizualne komunikacije, komunikologija, vizualna percepcija i upravljanje znanjem.</s><s>Također se koriste u novinarstvu, informatici, matematici i statistici, te u svim aspektima znanstvene vizualizacije.</s><s>Osnovni element slikovne informacije je informacija koju predstavlja.</s><s>Za takav prikaz informacija mogu se koristiti automatizirani alati da bi informacije predstavili u obliku linije, kutije, strelice, simbola ili piktograma, a česta je upotreba ljestvica i etiketa.</s><s>Slikovnim informacijama smo svugdje okruženi i većinu ih, mada su mnogi apstraktni, isčitavamo automatski i bez dubljeg promišljanja.</s>

<s>Povijest slikovnih informacija</s>

<s>Povijest slikovnih informacija duga je gotovo kao i ljudska povijest.</s><s>Naime, već su praljudi na zidovima pećina kreirali prve slikovne informacije – crteže na zidovima spilja, a kasnije i karte.</s><s>Izradom karata bavili su se nekoliko tisućljeća prije pojave pisma.</s><s>Kasnije su slike korištene za evidenciju količine stoke i zaliha.</s><s>Srednjeamerički indijanci koristili su crteže za prikaz putovanja prošlih generacija.</s><s>Takvi crteži sami za sebe nisu bili jasni, ali su uvelike pomagali usmenoj predaji.</s>

<s>1626.</s><s>Christoper Scheiner je objavio djelo "Rosa Ursina Sive Sol"" u kojoj koristi razne crteže kako bi prikazao svoje astronomsko istraživanje Sunca, a 1786.</s><s>William Playfair  objaviljuje knjigu "Komercijalni i politički atlas" koja obiluje stupčastim grafovima  i histogramima.</s><s>Iako su se grafovi upotrebljavali i ranije, termin "graf" uveo je James Joseph Sylvester 1878., kada u svom djelu prikazuje odnos između kemijskih veza i matematičkih svojstava.</s><s>To su ujedno bili i prvi matematički grafovi.</s>

<s>Razvoj vizualnog jezika se u dvadesetom stoljeću znatno ubrzava.</s><s>Znatan utjecaj je imao Otto Neurath koji je četrdesetih godina prošlog stoljeća razvio sustav piktograma namijenjenih funkcioniranju kao međunarodni slikovni jezik.</s><s>Njegove su stilizirane ljudske figure osnova ovim današnjim.</s>

<s>Otl Aicher je 1972. za Olimpijske igre u Münchenu uveo novi set piktograma koji su se pokazali iznimno popularni, a i danas se često koriste na javnim natpisima.</s><s>Također je 1972. u svemir poslana letjelica Pioneer 10 u čiju je površinu ucrtana promišljena slikovna poruka koju su dizajnirali Carl Sagan i Frank Drake.</s><s>Poruka je bila jedinstvena, namijenjena bićima koja ne žive na Zemlji i ne razumiju ljudski jezik.</s><s>Prikazuje muškarca i ženu koji stoje ispred pojednostavljene siluete letjelice (kako bi se pokazali odnosi veličine, a oko ispod njih je karta Sunčevog sustava, te put koji je letjelica prešla od Zemlje prikazan strelicom.</s>

<s>Peter Sullivan je svojim radom u "The Sunday Timesu" mnogo utjecao u poticanju novina da koriste više crteža.</s><s>On je također i jedan od rijetkih autora koji su u novinama pisali o slikovnim informacijama.</s><s>Novine "USA Today" su osamdesetih godina prošlog stoljeća uspostavile filozofiju korištenja crteža kako bi informacije bile što dostupnije.</s><s>Iako su novine primile mnoge kritike zbog prepojednostavljenja vijesti i stavljanje zabave u prvi plan, njihov se utjecaj na etabliranje slikovnih informacija ne može zanemariti.</s>

<s>Slikovne informacije danas</s>

<s>Danas nas slikovne informacije okružuju u medijima, znanstvenim radovima, priručnicima, prometnim znakovima...</s><s>One predstavljaju informacije koje u tekstualnom obliku izgledaju nezgrapno.</s><s>U novinama se obično koriste za prikaz vremenskih prillika, koriste se u kartama i planovima gradova, a često i za ilustraciju statističkih podataka.</s><s>Neke su knjige gotovo potpuno sastavljene od slikovnih informacija.</s><s>Iako su najuobičajenije u dječijim knjigama, vizualne se informacije često nalaze i u znanstvenoj literaturi; npr. u astronomiji, dijagramima presjeka, mikroskopskim prikazima...</s>

<s>Moderne karte koriste tehnike slikovnih informacija kako bi se integrirali razlličiti podatci.</s><s>Prometni i ostali javni znakovi često se oslanjaju na slikovne informacije kao što su stilizirane ljudske figure i razni simboli.</s><s>Na javnim se mjestima obično nalazi mnoštvo standardiziranih slikovnih simbola i stiliziranih crteža.</s><s>Tehnički priručnici obiluju dijagramima te znakovima za upozorenje, opasnost i slično.</s>

<s>Danas Adobe Flash animacije na webu omogućavaju da slikovne informacije postanu sve zavodljivije i popularnije.</s><s>Odnedavno se pojavljuju i na televiziji, naime 2002. je norveški duo Royksopp objavio spot sastavljen isključivo od slikovnih informacija, a 2004. francuska kompanija Areva koristila je u svojoj reklamnoj kampanji slične animiacije.</s><s>To je uvelike pomoglo da se prepozna vrijednost upotrebe takvog vizualnog jezika pri uspješnom opisu složenih informacija.</s>

<s>Vanjske poveznice 
Knowledge visualization</s>

